stanford-oval/wikipedia huggingface dataset:
ไม ชิรานุอิ
ประวัติตามท้องเรื่อง

ไม ชิรานุอิ เป็นหลานสาวของ ฮันโซ ชิรานุอิ ผู้ซึ่งเป็นอาจารย์สอนวิชานินจาประจำตระกูลชิรานุอิ ต่อมาเธอได้เริ่มคบหากับ แอนดี้ โบการ์ด ซึ่งเป็นศิษย์ร่วมสำนักเดียวกัน
แม้ว่า ไม ชิรานุอิ กับ แอนดี้ โบการ์ด ต่างเข้าร่วมการแข่งขันเดอะคิงออฟไฟท์เตอร์สแทบทุกครั้ง แต่เขาและเธอกลับอยู่คนละทีมกัน โดยไมมักอยู่ร่วมทีมเดียวกันกับ ยูริ ซากาซากิ และ คิง ส่วนแอนดี้ โบการ์ด มักเข้าร่วมทีมเดียวกันกับ เทอร์รี่ โบการ์ด และ โจ ฮิกาชิ ทั้งคู่จึงไม่ค่อยสมหวังแทบทุกครั้งในการอยู่ร่วมทีมเดียวกัน ยกเว้นภาค EX2 แต่ถึงอย่างไรก็ตามไมก็มักต่อสู้เพื่อพิสูจน์ชี้ให้เห็นถึงความผิดพลาดด้านการต่อสู้ของแอนดี้อยู่เสมอ เพื่อสอนให้แอนดี้รู้จักทบทวนวิชาการต่อสู้ของตัวเองอยู่บ่อยครั้ง
ข้อมูลจำเพาะ

ชื่อ : ไม ชิรานุอิ (不知火 舞)
สัญชาติ :  ญี่ปุ่น
เกิดวันที่ : 1 มกราคม 1974 (วันขึ้นปีใหม่)
ส่วนสูง : 165 ซม.
น้ำหนัก : 46~50 กก.
สัดส่วน : อก 87 ซม./เอว 54 ซม./สะโพก 90 ซม.
กรุ๊ปเลือด : B
งานอดิเรก : การทำอาหาร
สิ่งที่ชอบ : กิ๊บประดับผมที่ได้มาจากคุณยายของเธอ, การใช้เวลาส่วนตัวอย่างเป็นอิสรเสรี
สิ่งที่เกลียด : แมงมุม
แหล่งข้อมูลอื่น

ข้อมูลที่เกี่ยวข้องกับ "ไม ชิรานุอิ" (อังกฤษ)
(ญี่ปุ่น) Fatal Fury 15th Anniversary Official Website-Mai
The King of Fighters 10th Anniversary Official Website-Mai
| ด ค กเดอะคิงออฟไฟเทอส์ |
| --- | --- |
วิดีโอเกม:  เดอะคิงออฟไฟเทอส์ XIII  เดอะคิงออฟไฟเทอส์ XIV  เดอะคิงออฟไฟเทอส์ XV 
ตัวละคร:  ไก เทนโด้  คิง  คิม คัพฮวาน  เคียว คุซานางิ  จุน ฮุน  โจ ฮิงาชิ  เชอร์มี่  โช ฮายาเตะ  ตั้วหลง  นาโครูรู  เทอร์รี่ โบการ์ด  เบนิมารุ นิไกโด  ไบรอัน แบทเลอร์  มาโคโตะ มิโซกูชิ  เมย์ ลี  ไม ชิรานุอิ  ยูริ ซากาซากิ  ร็อค ฮาวเวิร์ด  เรียว ซากาซากิ  โรเบิร์ต การ์เซีย  ลัคกี้ กลาวเบอร์  หัวใจ  อาเธน่า อาซามิยะ  อิโอริ ยางามิ  แอช คริมสัน  แอนดี โบการ์ด  ฮัตโตริ ฮันโซ  เฮฟวี่ ดี!  ไฮเดิร์น  K'  K9999  8 ขุนพลแห่งโอโรจิ 
นักพัฒนา:  ทากาชิ นิชิยามะ  ยาซูยูกิ โอดะ 
ส่วนเกี่ยวข้อง:  นีโอจีโอ แบทเทิล โคลีเซียม  แคปคอม vs. เอสเอ็นเค 2
ซิงเกิลเลดี้ เพราะเคยมีแฟน

| ซิงเกิลเลดี้ เพราะเคยมีแฟน |
| --- | --- |

กำกับ: ธนกร พงษ์สุวรรณ
เขียนบท: เกียรติ ศงสนันทน์ ธนกร พงษ์สุวรรณ
อำนวยการสร้าง: ธนกร ปุลิเวคินทร์  พีรธน เกษมศรี ณ อยุธยา  ภูมิชาย วัชรพงศ์  คมปกร วัจนะรัตน์
นักแสดงนำ: พัชราภา ไชยเชื้อ อารักษ์ อมรศุภศิริ นาวิน เยาวพลกุล รวิชญ์ เทิดวงศ์ เอกชัย เอื้อสังคมเศรษฐ์ เผ่าพล เทพหัสดิน ณ อยุธยา เจริญพร อ่อนละม้าย
กำกับภาพ: วรรธนะ วันชูเพลา
ผู้จัดจำหน่าย: ทรานส์ฟอร์เมชั่น ฟิล์ม
วันฉาย: 5 กุมภาพันธ์ พ.ศ. 2558
ความยาว: 150 นาที
ภาษา: ไทย
ทำเงิน: 35.8 ล้านบาท
ข้อมูลจาก IMDb
ข้อมูลจากสยามโซน
ซิงเกิลเลดี้ เพราะเคยมีแฟน (อังกฤษ : Single Lady) เป็นภาพยนตร์ไทย แนวโรแมนติก-คอมเมดี้ เขียนบทและกำกับภาพยนตร์โดย ธนกร พงษ์สุวรรณ ผลิตโดยค่าย ทรานส์ฟอร์เมชั่น ฟิล์ม ออกฉายวันที่ 5 กุมภาพันธ์ พ.ศ. 2558
เรื่องย่อ

"ไบรท์" สาวสวยนักการตลาดที่มีงานอดิเรกเป็นบล็อกเกอร์ ไอดอล สาวโสด มีชีวิตครบทุกอย่าง และคิดว่าตัวเองมีความสุขได้โดยไม่ต้องมีความรัก แต่เมื่อโดนหมอดูทักว่า มีคนที่รักเธอยังคงทุกข์ใจจากเรื่องในอดีตส่งผลให้เธอไม่พบกับรักแท้ และชีวิตการงานที่กำลังดีก็จะซวยหนัก ไบรท์เลยต้องกลับไปตามหาและช่วยเหลือแฟนเก่าทั้ง 5 คน เพื่อแก้ปมปัญหาต่างๆ โดยมี "เข้ม" ชายหนุ่มที่มีเหตุต้องเข้ามาช่วยเหลือภารกิจครั้งนี้ให้สำเร็จ ปฏิบัติการครั้งนี้จะทำให้เธอได้มีโอกาสเรียนรู้ถึงการค้นพบ “ความรัก” ที่มีความสุขอย่างแท้จริงได้หรือไม่
นักแสดง

พัชราภา ไชยเชื้อ รับบท พัชราภา ฉัตรชัยรุ่งเรือง (ไบร์ท)
ลภัสลัล จิรเวชสุนทรกุล รับบท ไบร์ท (วัยรุ่น)
อารักษ์ อมรศุภศิริ รับบท เข้ม
นาวิน เยาวพลกุล รับบท เคน
รวิชญ์ เทิดวงศ์ รับบท ธีร์
เอกชัย เอื้อสังคมเศรษฐ์ รับบท พอลลี่
เผ่าพล เทพหัสดิน ณ อยุธยา รับบท ตุลย์
เจริญพร อ่อนละม้าย รับบท แจ็ค
เพลงประกอบ

คนที่ตามหา - ETC.
ไม่เคยเปลี่ยน - พราว
แหล่งข้อมูลอื่น

เว็บไซต์หลักของภาพยนตร์ "ซิงเกิ้ลเลดี้ เพราะเคยมีแฟน" เก็บถาวร 2015-09-25 ที่ เวย์แบ็กแมชชีน
โรงเรียนนานาชาติแห่งพระหฤทัย

| โรงเรียนนานาชาติแห่งพระหฤทัย |
| --- | --- |

แขวงฮิโรโอะ เขตชิบูยะ โตเกียว ประเทศญี่ปุ่น
พิกัด: 35°39′7″N 139°43′17″E﻿ / ﻿35.65194°N 139.72139°E﻿ / 35.65194; 139.72139
ข้อมูล
ชื่ออื่น: ISSH
ประเภท: โรงเรียนสหศึกษาเอกชน รวมถึงโรงเรียนประถมศึกษาเพศเดียว และโรงเรียนมัธยมศึกษาภาคกลางวัน
ศาสนา: คณะแห่งพระหฤทัย
นิกาย: โรมันคาทอลิก
สถาปนา: 1908; 116 ปีที่แล้ว (1908)
หน่วยงานทางการศึกษา: กระทรวงศึกษาธิการของญี่ปุ่น
ผู้บริหาร: อีวอนน์ เฮส์
เจ้าหน้าที่: 30 คน (สำนักงานและสนับสนุน)
คณาจารย์: 80 คน
ระดับชั้น: เค-12
เพศ: ปีอนุบาล: สหศึกษา ปี 1–12: เด็กผู้หญิงเท่านั้น
การลงทะเบียน: 560 คน
สี: สีน้ำเงิน และสีขาว   
กรีฑา: วอลเลย์บอล, บาสเกตบอล, ลู่และลาน, ครอสคันทรี, เทนนิส, ฟุตบอล, เนตบอล
สัญลักษณ์: ซิมบัส
หนังสือพิมพ์: ดิอินเตอร์เนชันแนล
สังกัด: สหพันธ์โรงเรียนสตรีออสตราเลเซีย สมาคมโรงเรียนและวิทยาลัยตะวันตก สภาโรงเรียนนานาชาติ
ครูใหญ่โรงเรียนอนุบาล/จูเนียร์สกูล: เอลเลน ยาเองาชิ
ครูใหญ่มิดเดิลสกูล: มาร์กาเรต กริฟฟิทส์
ครูใหญ่ไฮสกูล: ชาร์เมน ยัง
เว็บไซต์: www.issh.ac.jp

โรงเรียนนานาชาติแห่งพระหฤทัย (ญี่ปุ่น: 聖心インターナショナルスクール; อังกฤษ: International School of the Sacred Heart; อักษรย่อ: ISSH) เป็นโรงเรียนอนุบาล (สหศึกษา) โรงเรียนเกรด 1–12 (หญิงล้วน) ในเขตชิบูยะ โตเกียว ประเทศญี่ปุ่น ก่อตั้งขึ้นใน ค.ศ. 1908 ในฐานะที่เป็นส่วนหนึ่งของเครือข่ายโรงเรียนพระหฤทัยซึ่งเป็นองค์การของโรงเรียนและสถาบันใน 44 ประเทศ โรงเรียนนานาชาติแห่งพระหฤทัย (ISSH) เป็นโรงเรียนคาทอลิกที่มีความหลากหลายทางวัฒนธรรม มีชั้นเรียนอนุบาลสำหรับเด็กอายุ 3, 4 และ 5 ปี สำหรับเด็กชายและเด็กหญิง ในขณะที่เกรด 1–12 สำหรับเด็กผู้หญิงเท่านั้น โรงเรียนนานาชาติแห่งพระหฤทัยตั้งอยู่ในย่านฮิโรโอะ และก่อตั้งขึ้นใน ค.ศ. 1908 ซึ่งอยู่ในสังกัดเครือข่ายของโรงเรียนพระหฤทัยทั่วโลก
ประวัติ

โรงเรียนนานาชาติแห่งพระหฤทัยในโตเกียวเป็นหนึ่งในกลุ่มโรงเรียนและวิทยาลัยนานาชาติภายใต้การดูแลของคณะแห่งพระหฤทัย
คณะแห่งพระหฤทัยได้รับการสถาปนาขึ้นในอาเมียง ประเทศฝรั่งเศส เมื่อวันที่ 21 พฤศจิกายน ค.ศ. 1800 โดยนักบุญมาดแลน โซฟี บารัต เพื่อตอบสนองความต้องการของรูปแบบการศึกษาเฉพาะสำหรับเด็กผู้หญิงในโลกที่กำลังเปลี่ยนแปลง
ส่วนการเริ่มต้นใน ค.ศ. 2017 ทางโรงเรียนได้เริ่มสอบสวนข้อกล่าวหาเรื่องการล่วงละเมิดทางเพศโดยอดีตครูคนหนึ่ง ซึ่งถูกกล่าวหาว่าเกิดขึ้นในคริสต์ทศวรรษ 1990 และคริสต์ทศวรรษ 2000
หลักสูตร

หลักสูตรนี้มาจากหลักสูตรนานาชาติ รวมถึงมีโปรแกรมต่าง ๆ เช่น หลักสูตรเรียนล่วงหน้า และภาษาอังกฤษเป็นภาษาที่สอง (ESL)
การเรียนการสอนที่โรงเรียนเป็นภาษาอังกฤษ โดยมีการเสนอภาษาต่าง ๆ รวมทั้งภาษาฝรั่งเศสและภาษาญี่ปุ่น ส่วนโปรแกรมการทดสอบประกอบด้วยสอบคัดเลือกพีแซต/ทุนกิตติคุณแห่งชาติ, เอสเอที และการประเมินโรงเรียนนานาชาติ
ด้านโปรแกรมกิจกรรมประกอบด้วยกรีฑา, ละคร, ดนตรี ตลอดจนการชิงชัยในด้านกีฬา, ปัญญา และศิลปะ โดยส่วนใหญ่อยู่ในสมาคมโรงเรียนที่ราบคันโต
หลักสูตร > อนุบาลและจูเนียร์สกูล (อนุบาล – เกรด 4)

หลักสูตรในโรงเรียนอนุบาลและจูเนียร์สกูล (KG/JS) ประกอบด้วยโปรแกรมศิลป์ภาษาที่สมดุล (การอ่าน, การเขียน, การพูด และการฟัง), คณิตศาสตร์, วิทยาศาสตร์ และสังคมศึกษาที่บูรณาการผ่านหลักสูตรประถมนานาชาติ
หลักสูตร > มิดเดิลสกูล (เกรด 5–8)

นักเรียนมิดเดิลสกูลทุกคนเรียนภาษาอังกฤษ, คณิตศาสตร์, วิทยาศาสตร์, สังคมศึกษา, ศิลปะ, ละคร, ภาษาต่างประเทศ, ดนตรี, การศึกษาส่วนบุคคลและสังคม, พลศึกษา, ศิลปะเครื่องปั้นดินเผา/3 มิติ และค่านิยม
หลักสูตร > ไฮสกูล (เกรด 9–12)

โรงเรียนนานาชาติแห่งพระหฤทัยมีภาควิชาศิลปะสร้างสรรค์และศิลปะการแสดง ตลอดจนโปรแกรมนอกหลักสูตรที่นักศึกษาสามารถมีส่วนร่วมในกีฬา, ดนตรี และละคร ส่วนประกาศนียบัตรของโรงเรียนนานาชาติแห่งพระหฤทัยมอบให้แก่นักเรียนที่ได้รับคะแนนขั้นต่ำ 22 หน่วยกิต และได้ปฏิบัติตามข้อกำหนดทั้งหมดเรียบร้อยแล้ว
ศิษย์เก่าที่มีชื่อเสียง

จีเซล – แร็ปเปอร์และนักร้อง (เอสปา)
ริมะ นากาบายาชิ – แร็ปเปอร์และนักร้อง (นิจยู)
แหล่งข้อมูลอื่น

สถานีย่อยประเทศญี่ปุ่น
เว็บไซต์ทางการ
โรงเรียนนานาชาติแห่งพระหฤทัย ที่เฟซบุ๊ก
โรงเรียนนานาชาติแห่งพระหฤทัย ที่เอกซ์ (ทวิตเตอร์)
โรงเรียนนานาชาติแห่งพระหฤทัย ที่อินสตาแกรม
เก็นโซซุยโคเด็น

เก็นโซซุยโคเด็น (ญี่ปุ่น: 幻想水滸伝, โรมะจิ: Gensou Suikoden, อังกฤษ: Suikoden) เป็นชื่อของเกมอาร์พีจีตระกูลหนึ่ง ผลิตโดยบริษัทโคนามิ โดยได้รับแรงบัลดาลใจมาจากวรรณกรรมจีนเรื่อง 108 ผู้กล้าหาญแห่งเขาเหลียงซาน มีเนื่อเรื่องเกี่ยวกับการรวบรวมผู้กล้ามาต่อสู้กับทรราชเพื่อกอบกู้บ้านเมือง จุดเด่นของเกม ได้แก่ ในเกมมีการผสมผสานเกมวางแผนการรบ, ตัวละครที่มีบทบาทสำคัญกว่า 108 ตัว, และผู้เล่นมีปราสาทของตัวเอง ซึ่งจะมีขนาดใหญ่ขึ้นเมื่อเรื่องดำเนินไปเรื่อยๆ
เกม

เก็นโซซุยโคเด็น (ญี่ปุ่น: 幻想水滸伝, อังกฤษ: Suikoden)
สำหรับเครื่องเพลย์สเตชัน จัดจำหน่ายครั้งแรกในญี่ปุ่นเมื่อวันที่ 15 ธันวาคม พ.ศ. 2538 ในอเมริกาเมื่อ พ.ศ. 2539 และในยุโรปเมื่อเดือนเมษายน พ.ศ. 2540 ต่อมาได้ถูกนำมาดัดแปลงให้เล่นได้บนเครื่องเซก้าแซทเทิร์นและนำออกจัดจำหน่ายเมื่อวันที่ 17 กันยายน พ.ศ. 2540 และสำหรับเครื่องคอมพิวเตอร์ภายใต้ระบบปฏิบัติการวินโดวส์ 95 เมื่อวันที่ 26 มีนาคม 2541
เก็นโซซุยโคเด็น II (ญี่ปุ่น: 幻想水滸伝II, อังกฤษ: Suikoden II)
สำหรับเครื่องเพลย์สเตชัน จัดจำหน่ายครั้งแรกในญี่ปุ่นเมื่อวันที่ 17 ธันวาคม พ.ศ. 2541 ในอเมริกาเมื่อวันที่ 31 สิงหาคม พ.ศ. 2542 และในยุโรปเมื่อวันที่ 28 กรกฎาคม พ.ศ. 2543
เก็นโซซุยโคไกเด็น ฉบับที่ 1 - นักดาบแห่งฮาร์โมเนีย (ญี่ปุ่น: 幻想水滸外伝Vol.1 ハルモニアの剣士)
สำหรับเครื่องเพลย์สเตชัน จัดจำหน่ายครั้งแรกในญี่ปุ่นเมื่อวันที่ 21 กันยายน พ.ศ. 2543 เกมนี้เป็นเกมผจญภัย ผิดกับเกมสองเกมก่อน
เก็นโซซุยโคไกเด็น ฉบับที่ 2 - การดวลที่คริสตัลแวลลีย์ (ญี่ปุ่น: 幻想水滸外伝Vol.2 クリスタルバレーの決闘)
สำหรับเครื่องเพลย์สเตชัน จัดจำหน่ายครั้งแรกในญี่ปุ่นเมื่อวันที่ 22 มีนาคม พ.ศ. 2544 เป็นเกมผจญภัยเหมือนเก็นโซซุยโคไกเด็น ฉบับที่ 1
เก็นโซซุยโคเด็น การ์ดสตอรีส์
สำหรับเครื่องเกมบอยแอดวานซ์ จัดจำหน่ายครั้งแรกในญี่ปุ่นเมื่อวันที่ 13 กันยายน พ.ศ. 2544 เป็นเกมอาร์พีจีที่มีการ์ดของตัวละครในเก็นโซซุยโคเด็นภาค 1 และ 2 เป็นองค์ประกอบหลัก
เก็นโซซุยโคเด็น III (ญี่ปุ่น: 幻想水滸伝III, อังกฤษ: Suikoden III)
สำหรับเครื่องเพลย์สเตชัน 2 จัดจำหน่ายครั้งแรกในญี่ปุ่นเมื่อวันที่ 11 กรกฎาคม พ.ศ. 2545 และในอเมริกาเมื่อวันที่ 24 ตุลาคม พ.ศ. 2545
เก็นโซซุยโคเด็น IV (ญี่ปุ่น: 幻想水滸伝IV, อังกฤษ: Suikoden IV)
สำหรับเครื่องเพลย์สเตชัน 2 จัดจำหน่ายครั้งแรกในญี่ปุ่นเมื่อวันที่ 19 สิงหาคม พ.ศ. 2547 ในอเมริกาเมื่อวันที่ 11 มกราคม พ.ศ. 2548 และในยุโรปเมื่อวันที่ 25 กุมภาพันธ์ พ.ศ. 2548
แรพโซเดีย (ญี่ปุ่น: Rhapsodia, อังกฤษ: Suikoden Tactics)
สำหรับเครื่องเพลย์สเตชัน 2 จัดจำหน่ายครั้งแรกในญี่ปุ่นเมื่อวันที่ 22 กันยายน พ.ศ. 2548 ในอเมริกาเมื่อวันที่ 8 พฤศจิกายน พ.ศ. 2548 และในยุโรปเมื่อวันที่ 23 กุมภาพันธ์ พ.ศ. 2549 ในอเมริกาและยุโรปนั้นจะใช้ชื่อว่า "ซุยโคเด็น แท็กทิกส์" (Suikoden Tactics) แทน เกมนี้เป็นเกมวางแผนการรบคล้าย ไฟนอลแฟนตาซี แท็กทิกส์
เก็นโซซุยโคเด็น I&II (ญี่ปุ่น: 幻想水滸伝I&II)
สำหรับเครื่องเพลย์สเตชัน พอร์เทเบิล จัดจำหน่ายครั้งแรกในญี่ปุ่นเมื่อวันที่ 23 กุมภาพันธ์ พ.ศ. 2549 เกมนี้รวมสองภาคแรกเข้าด้วยกันแล้วดัดแปลงให้เล่นได้บนเครื่องเพลย์สเตชัน พอร์เทเบิล
เก็นโซซุยโคเด็น V (ญี่ปุ่น: 幻想水滸伝V, อังกฤษ: Suikoden V)
สำหรับเครื่องเพลย์สเตชัน 2 จัดจำหน่ายครั้งแรกในญี่ปุ่นเมื่อวันที่ 23 กุมภาพันธ์ พ.ศ. 2549 และในอเมริกาเมื่อวันที่ 21 มีนาคม พ.ศ. 2549
โลกของเก็นโซซุยโคเด็น

ผิดกับเกมอาร์พีจีส่วนใหญ่ ฉากของเกมในตระกูลเก็นโซซุยโคเด็นทุกเกมตั้งอยู่ในโลกโลกเดียวกัน โดยโลกโลกนี้เป็นโลกที่มีเวทมนตร์แต่วิทยาศาสตร์และเทคโนโลยียังไม่เจริญก้าวหน้า มีมนุษย์​และชนเผ่าอื่นๆ เช่น เอลฟ์, คนแคระ, โคโบลด์ ฯลฯ อาศัยอยู่ร่วมกัน และเต็มไปด้วยสัตว์ประหลาด เช่น มังกร, กริฟฟอน ฯลฯ คล้ายกับโลกแฟนตาซีในนวนิยายหลายๆ เรื่องและเกมหลายๆ เกม อย่างไรก็ดี​โลกของเก็นโซซุยโคเด็นนั้นก็มีลักษณะเฉพาะตัวอยู่หลายประการ ได้แก่​
โลกของเก็นโซซุยโคเด็น > เวทมนตร์และรูน

พลังของธาตุต่างๆ ในธรรมชาติ เช่น ดิน น้ำ ลม ไฟ หรือพลังวิเศษต่างๆ ในโลกของเก็นโซซุยโคเด็นจะรวมตัวและปรากฏอยู่ในรูปของ​รูน (ญี่ปุ่น:紋章, อังกฤษ:rune) โดยรูนในเก็นโซซุยโคเด็นนั้นเป็นภาพอักษรที่เกิดขึ้นเองโดยธรรมชาติอยู่ในลูกแก้วที่สามารถขุดขึ้นมาจากดิน และสามารถถูกสกัดออกมาจากลูกแก้วมาสักไว้บนมือทั้งสองหรือหน้าผาก ทำให้คนที่มีรูนสักอยู่สามารถใช้เวทมนตร์คาถาของยันตร์นั้นได้ ยกตัวอย่างเช่น ผู้มีรูนแห่งไฟจะสามารถใช้คาถา "ระเบิด" (Explosion) ได้เป็นต้น​นอกจากนี้รูนยังสามารถถูกสักลงบนผ้าเพื่อทำเป็น ผ้ายันตร์ (scroll) ซึ่งช่วยให้คนสามารถใช้เวทมนตร์ได้โดยไม่ต้องสักรูนลงบนร่างกาย​
โลกของเก็นโซซุยโคเด็น > รูนแท้จริงทั้ง 27

รูนแท้จริง (ญี่ปุ่น: 真の紋章,​ อังกฤษ: True Rune) เป็นรูนที่มีพลังอำนาจมากกว่ารูนทั่วๆ ไป มีอยู่ 27 รูน แต่มีเพียง 18 รูนเท่านั้นที่อยู่ในเกมเก็นโซซุยโคเด็นที่ผ่านมา (เมษายน 2549) รูนแท้จริงแต่ละรูนเป็นตัวแทนของพลังแห่งธรรมชาติหนึ่งชนิด แต่ละรูนมีจิตเป็นของตัวเองทำให้มันสามารถเลือกคนที่จะถือครองหรือสิ่งของที่มันจะไปสถิตย์อยู่ได้ ผิดกับรูนทั่วไปที่จะสักไว้บนใครหรือสิ่งของใดก็ได้ ผู้ถือครองรูนแท้จิง โดยส่วนมากจะมีชีวิตเป็นอมตะแต่รูนแท้บางรูนจะดูดกินชีวิตของคนถือครองมัน เนื่องจากรูนแท้จริงเป็นบ่อเกิดแห่งพลังอันมหาศาลพวกมันจึงเป็นชนวนของสงครามหลายๆ สงครามในโลกของเก็นโซซุยโคเด็น​
โลกของเก็นโซซุยโคเด็น > ตำนานการก่อเกิดรูนแท้

ในตอนแรกที่ยังไม่มีแม้แต่โลกหรือดวงดาว ทั้งพิภพมีแต่ความมืดมิด, ความอ้างว้าง, ความโดดเดี่ยว ความมืดมิดได้ร้องไห้อย่างปล่าวเปลี่ยว และน้ำตานั้นเองได้กำเนิดออกมาเป็นสองพี่น้อง ดาบและโล่ห์, ดาบได้บอกว่าตนเองนั้นไม่มีอะไรที่ตัดไม่ขาด ส่วนโล่ห์นั้นบอกว่าไม่มีอะไรที่สามารถทำให้มันเป็นรอยหรือแตกหักได้ ทั้งคู่ได้เข้าสู่สงครามที่ยาวนานเป็นเวลา 7 วัน 7 คืน ท้ายที่สุดแล้วดาบได้ทำลายโล่ห์และโล่ห์ได้ทำลายดาบ ส่วนของดาบที่แตกหักได้กลายเป็นท้องฟ้า ส่วนของโล่ห์ที่แตกหักได้กลายเป็นพื้นโลก แสงประกายจากการต่อสู้ได้กลายเป็นดวงดาว และชิ้นส่วนอัญมณีของดาบและโล่ห์ได้กลายเป็นรูนแท้ทั้ง 27 และนั้นคือบทกำเนิดของสิ่งมีชีวิต
โลกของเก็นโซซุยโคเด็น > รูนแท้จริง > รูนแห่งการเริ่มต้น

รูนแห่งการเริ่มต้น (ญี่ปุ่น: 始まりの紋章, อังกฤษ: Rune of the Beginning) รูนนี้ได้แตกออกเป็นสองรูนย่อยคือ รูนโล่ห์แห่งแสง และรูนดาบแห่งความมืด รูนทั้งสองมีความต้องการที่กล้าแข็งชักนำให้ผู้ถือครองทำสงครามกันจนกว่าจะแตกหักกันไปข้างหนึ่ง ตัวของรูนโลห์แห่งแสง และรูนดาบแห่งความมืดนั้นไม่ใช่รูนแท้ แต่เมื่อรูนทั้งสองจะรวมกันจะกลายเป็นรูนแห่งการเริ่มต้น รูนนี้ได้แตกออกเป็นสองรูนย่อยออกมานานมาก และได้กลับไปอยู่ในรูปแบบของรูนแห่งการเริ่มต้นอีกครั้งในสมัยของริโอและโจอี้ รูนแห่งการเริ่มต้นเป็นแรกผลักดันสำคัญในสงครามรวบรวมแผ่นดินดูนัน (Dunan Unification War) ซึ่งเป็นเหตุการณ์สำคัญในเกมเก็นโซซุยโคเด็น II
โลกของเก็นโซซุยโคเด็น > รูนแท้จริง > รูนแห่งชีวิตและความตาย

รูนแห่งชีวิตและความตาย (ญี่ปุ่น: 生と死をつかさどる紋章, อังกฤษ: Rune of Life and Death) หรือ โซลอีตเตอร์ (ญี่ปุ่น: ソウルイーター, อังกฤษ: Soul Eater Rune) มีพลังในการให้และพรากชีวิต โดยปกติรูนนี้จะถูกเก็บซ่อนไว้ที่หมู่บ้านของรูนที่สาบสูญ (village of the Hidden Rune) จนกระทั่งในปีโซลิดที่ 150 วินดี้ ยูเบอร์ และเนลอร์ด ได้เข้ามาทำลายหมู่บ้านเพื่อค้นหารูนแท้ทั้ง 27 แต่กลับไม่พบอะไรเนื่องจากรูนโซลอีตเตอร์ได้ถูกถือครองโดยปู่ของเท็ด และสืบทอดต่อมายังเท็ดอีกทีหนึ่ง เท็ดจึงได้ออกเดินทางจากหมู่บ้านไปยังที่ต่างๆ พร้อมด้วยคำสาปจากรูนโซลอีตเตอร์ เท็ดได้รับข้อเสนอของเรือหมอกในการถอดรูนออกเพื่อหนีจากชีวิตที่ไม่แก่ไม่ตาย รูนนี้จึงตกไปอยู่กับเรือหมอกในช่วงระยะเวลาหนึ่ง แต่ในที่สุดเท็ดก็ตัดสินใจออกจากเรือหมอกและกลับมาสู่โลกเดิม ทำให้รูนตกมาอยู่กับเท็ดอีกครั้งหนึ่ง (เนื้อเรื่องซุยโคเด็นภาค IV) หลังจากผ่านไปเป็นระยะเวลายาวนาน เท็ดได้กลายเป็นเพื่อนสนิทกับ เทอร์ แม็คโดห์ล ในขณะที่ถูกวินดี้ตามล่าอีกครั้งหนึ่ง เขามอบรูนนี้ให้กับเทอร์ แม็คโดห์ล นอกจากนี้รูนโซลอีตเตอร์นี้ยังเป็นชนวนของสงครามรูนแห่งประตู (Gate Rune War) ซึ่งเป็นเหตุการณ์สำคัญของเนื้อเรื่องของเกมเก็นโซซุยโคเด็นภาคหนึ่ง
โลกของเก็นโซซุยโคเด็น > รูนแท้จริง > รูนแห่งดินที่แท้จริง

รูนแห่งดินที่แท้จริง (ญี่ปุ่น:真なる土の紋章, อังกฤษ:True Earth Rune) ถูกถือครองโดย ซาซาไร สังฆราชแห่งราชอาณาจักรฮาร์โมเนีย มีพลังในการป้องกันมากกว่าการโจมตี ครั้งหนึ่งเคยถูกขโมยโดยลุค เพื่อเป็นหนึ่งในส่วนประกอบที่จำเป็นสำหรับทำลายรูนแห่งลมที่แท้จริงแต่ไม่สำเร็จ ภายหลังก็กลับมาอยู่กับซาซาไรตามเดิม
โลกของเก็นโซซุยโคเด็น > รูนแท้จริง > รูนแห่งไฟที่แท้จริง

รูนแห่งไฟที่แท้จริง (ญี่ปุ่น: 真なる火の紋章, อังกฤษ: True Fire Rune) ถูกถือครองโดยผู้กล้าของกลาสแลนด์ จ้าวแห่งเพลิง แต่เดิมรูนนี้เป็นของราชอาณาจักรฮาร์โมเนีย ถูกซ่อนอยู่ภายในวิหารแห่งหนึ่งแต่รูนนี้กลับถูกขโมยออกมาโดยไฟบริงเกอร์ (Fire Bringer) หลังจากนั้นจ้าวแห่งเพลิงก็ได้เข้าต่อสู้กับราชอาณาจักรฮาร์โมเนียที่เข้ามารุกรานกลาสแลนด์ ภายหลังจ้าวแห่งเพลิงกลับยอมปลดปล่อยรูนแห่งไปที่แท้จริงนี้เพื่อที่จะอยู่กับคนที่ตัวเองรักและแก่ตายไปพร้อมๆ กัน รูนนี้จึงได้เข้าไปสถิตย์อยู่ในโบราณสถานแห่งซินดาร์ โดยการอ้างอิงตามนิยายฮิวโกจะเป็นผู้ถือครองรูนแห่งไฟที่แท้จริงนี้ต่อจากจ้าวแห่งเพลิง และเข้าต่อสู้กับลุค จนสามารถเอาชนะลุคได้ในที่สุด
โลกของเก็นโซซุยโคเด็น > รูนแท้จริง > รูนแห่งน้ำที่แท้จริง

รูนแห่งน้ำที่แท้จริง (ญี่ปุ่น: 真なる水の紋章, อังกฤษ: True Water Rune) ถูกถือครองโดย ไวแอทท์ ไลท์เฟลโลว์ เพื่อนำมาใช้ต่อสู้กับราชอาณาจักรฮาร์โมเนีย เป็นกำลังหนุนให้กับกองทัพไฟบริงเกอร์ (Fire Bringer) หลังสิ้นสุดสงครามไวแอทท์ได้เดินทางไปยังหลายๆ ที่เพื่อทำการปิดผนึกรูนน้ำที่แท้จริง เป็นการป้องกันไม่ให้ถูกค้นพบหรือถูกใช้โดยราชอาณาจักรฮาร์โมเนีย ภายหลังจากนั้นรูนน้ำที่แท้จริงได้ตกไปอยู่กับลูกสาวของเขา คริส ไลท์เฟลโลว์ และได้กลายเป็นผู้ช่วยเหลือจ้าวแห่งเพลิงคนใหม่
โลกของเก็นโซซุยโคเด็น > รูนแท้จริง > รูนแห่งลมที่แท้จริง

รูนแห่งลมที่แท้จริง (ญี่ปุ่น: 真なる風の紋章, อังกฤษ: True Wind Rune) ถูกถือครองโดยลุค ในสมัยสงครามรวบรวมแผ่นดินดูนันลุคเคยใช้รูนแห่งลมที่แท้จริงนี้ในการเรียกอสูรโกเล็มเข้าต่อสู้กับราชอาณาจักรฮาร์โมเนีย และยังคงใช้รูนนี้ในการต่อสู้ในสงครามทูตแห่งเพลิงครั้งที่สอง แต่กลับพ่ายแพ้ต่อจ้าวแห่งเพลิงคนใหม่
โลกของเก็นโซซุยโคเด็น > รูนแท้จริง > รูนแห่งสายฟ้าที่แท้จริง

รูนแห่งสายฟ้าที่แท้จริง (ญี่ปุ่น: 真なる雷の紋章, อังกฤษ: True Lightning Rune) ถูกถือครองโดยเกดโด แต่เดิมรูนนี้เป็นสมบัติของราชอาณาจักรฮาร์โมเนีย และสาเหตุที่เกดโดได้ถือครองรูนนี้ก็ยังไม่ปรากฏ แต่คาดว่าเกดโดอาจจะเคยเป็นส่วนหนึ่งในกลุ่มที่เข้าขโมยรูนจากราชอาณาจักรฮาร์โมเนีย และทำการถือครองรูนนี้เอาไว้เองเพื่อที่จะช่วยจ้าวแห่งเพลิง (Flame Champion) ในการปกป้องกลาสแลนด์ หลังสิ้นสุดสงครามเกดโดได้ปิดผนึกรูนนี้เอาไว้ในร่างกายของเขาเองเป็นเวลายาวนานกว่า 50 ปี รูนนี้เคยถูกขโมยโดยลุคเพื่อนำทำลายแต่ไม่สำเร็จ ภายหลังถูกค้นพบในโบราณสถานแห่งซินดาร์
โลกของเก็นโซซุยโคเด็น > รูนแท้จริง > รูนแห่งการลงทัณฑ์

รูนแห่งการลงทัณฑ์ (ญี่ปุ่น: 罰の紋章, อังกฤษ: Rune of Punishment) ในอดีตมีผู้ถือครองหลายคน และทุกคนต่างถูกรูนแห่งการลงทัณฑ์กลืนกินชีวิตจนตายไปในที่สุด รูนนี้ให้พลังในการปกป้องผู้อื่นกับผู้ถือครอง แต่กัดกินชีวิตของผู้ที่ใช้พลังของมันเป็นเครื่องแลกเปลี่ยน ผู้ถือครองรูนในปัจจุบันคือลาซโลซึ่งได้รับช่วงต่อมาจาก เกรน คอต ซึ่งเป็นหัวหน้ากองทัพของลาซโล การแย่งชิงรูนแห่งการลงทัณฑ์เป็นสาเหตุของสงครามการขยายพรมแดนทางใต้ของคูลุก (Kooluk Southern Expansion) ซึ่งเป็นเหตุการณ์สำคัญในเกมเก็นโซซุยโคเด็น IV
โลกของเก็นโซซุยโคเด็น > รูนแท้จริง > รูนแห่งตะวัน

รูนแห่งตะวัน (ญี่ปุ่น: 太陽の紋章, อังกฤษ: Sun Rune) รูนแห่งตะวันเป็นสมบัติที่สืบทอดต่อกันมาภายในราชวงศ์แห่งราชอาณาจักรฟาเลนา (Queendom of Falena) มีพลังในการสร้างคลื่นความร้อน แสง และชีวิต การใช้รูนนี้ทำให้ผู้ถือครองไม่สามารถควบคุมตนเองได้ในบางครั้ง จึงจำเป็นต้องมีผู้ถือครองรูนรุ่งอรุณและรูนสนธยา เพื่อเป็นการป้องกันอำนาจอันแข็งแกร่งของรูนแห่งตะวัน เมื่อเกิดเหตุการณ์สงครามกลางเมืองในฟาเลนา ราชินีอาสแตสได้ถูกสังหาร รูนแห่งตะวันจึงเข้าสถิตย์อยู่ภายในรูปปั้น และไม่มีใครสามารถถือครองได้ (กล่าวกันว่าคนที่สามารถถือครองรูนแห่งตะวันได้ต้องเป็นคนภายในราชวงศ์ฟาเลนาเท่านั้น) โดยมีสถานที่เก็บรักษารูนรุ่งอรุณและรูนสนธยาอยู่ใกล้เคียงกับราชอาณาจักรฟาเลนาเรียกว่าวิหารทิศตะวันออก (East Palace) และวิหารทิศตะวันตก (West Palace) ครั้งหนึ่งรูนรุ่งอรุณ เคยถูกขโมยและหายสาบสูญไป (ทราบภายหลังว่าตระกูลบาโรว์เป็นผู้ขโมยไป) โดยเจ้าชายแห่งฟาเลนาได้ถือครองรูนนี้เพื่อเข้าป้องกันอำนาจของรูนแห่งตะวัน ภายหลังสิ้นสุดสงครามรูนทั้ง 3 ได้กลับมาอยู่ภายในราชวงศ์แห่งราชอาณาจักรฟาเลนาอีกครั้งโดยสถิตย์อยู่ภายในรูปปั้นและไม่มีผู้ถือครอง การแย่งชิงรูนแห่งตะวันเป็นสาเหตุของสงครามกลางเมืองในฟาเลนาซึ่งเป็นเหตุการณ์สำคัญในเกมเก็นโซซุยโคเด็น V
โลกของเก็นโซซุยโคเด็น > รูนแท้จริง > รูนแห่งจันทรา

รูนแห่งจันทรา (ญี่ปุ่น: 月の紋章, อังกฤษ: Blue Moon Rune) มีฤทธิ์ทำให้ผู้ถือครองกลายเป็นผีดูดเลือดซึ่งจะต้องดื่มเลือดเพื่อดำรงชีวิตไปจนกระทั่งสามารถควบคุมรูนแห่งจันทราได้ ตั้งแต่รูนนี้ปรากฏขึ้นมายังไม่มีบันทึกว่ามีผู้อื่นที่สามารถถือครองจนกระทั่งสามารถควบคุมรูนได้นอกจากเซียร์ราเพียงคนเดียว ในอดีตเซียร์ร่าได้ตั้งหมู่บ้านบลูมูนขึ้นมา (Blue Moon Village) และได้นำรูนแห่งจันทรานี้ไปตั้งไว้ที่ศาลกลางหมู่บ้าน แต่เนคลอร์ดได้ขโมยรูนนี้ออกจากหมู่บ้านไปเพื่อเพิ่มอำนาจให้ตนเอง แต่ภายหลังรูนนี้ก็ได้กลับมาอยู่กับเซียร์ราอีกครั้งหนึ่ง การตามล่าเนคลอร์ด​ เป็นโครงเรื่องย่อยหนึ่งของเกมเก็นโซซุยโคเด็น, เก็นโซซุยโคเด็น II และเก็นโซซุยโคไกเด็นฉบับที่ 1
โลกของเก็นโซซุยโคเด็น > รูนแท้จริง > รูนแห่งรัตติกาล

รูนแห่งรัตติกาล (ญี่ปุ่น: 夜の紋章, อังกฤษ: Night Rune) มีร่างเป็นดาบพูดได้ชื่อ ดาบมังกรดารา (ญี่ปุ่น: 星辰剣, อังกฤษ: Star Dragon Sword) ซึ่งเป็นอาวุธเพียงหนึ่งเดียวที่สามารถฆ่าผีดูดเลือดได้ รูนแห่งรัตติกาลปรากฏตัวในภาคที่ I, II และ III ของเกมเก็นโซซุยโคเด็น​
โลกของเก็นโซซุยโคเด็น > รูนแท้จริง > รูนแห่งกษัตริย์

รูนแห่งกษัตริย์ (ญี่ปุ่น: 覇王の紋章, อังกฤษ: Sovereign Rune) มีพลังในการต่อต้านฤทธิ์รูนทุกประเภท มีร่างเป็นดาบชื่อว่า ดาบราชันย์มังกร (ญี่ปุ่น: 竜王剣, อังกฤษ: Dragon King Sword) ราชวงศ์รักเนอร์ของจักรวรรดิสการ์เล็ตมูนเป็นผู้ถือครองรูนนี้ พระเจ้าบัลบารอสซาได้ใช้พลังของรูนนี้ทำให้รูนกลายร่างเป็นมังกรทองสามเศียร ซึ่งเป็นหัวหน้าใหญ่เกมเก็นโซซุยโคเด็น
โลกของเก็นโซซุยโคเด็น > รูนแท้จริง > รูนแห่งการเปลี่ยนแปลง

รูนแห่งการเปลี่ยนแปลง (ญี่ปุ่น: 変化の紋章, อังกฤษ: Rune of Change) รูนนี้มีพลังทำให้ผู้ถือครองต้องพบกับความเปลี่ยนแปลงตลอดกาล ตามตำราโบราณในเก็นโซซุยโคเด็น II กล่าวว่าหัวหน้าเผ่าซินดาร์เป็นผู้ถือครองรูนชนิดนี้ทำให้ชาวซินดาร์ไม่สามารถลงหลักปักฐานในที่ๆ หนึ่งได้ ต้องอพยพอยู่ตลอดเวลา
โลกของเก็นโซซุยโคเด็น > รูนแท้จริง > รูนแห่งประตู

รูนแห่งประตู (ญี่ปุ่น: 門の紋章, อังกฤษ: Gate Rune) มีพลังในการเชื่อมต่อโลกสองโลกเข้าด้วยกัน สามารถใช้เรียกปีศาจมาจากโลกอื่นได้ แต่เดิมสถิตย์อยู่ในหมู่บ้านรูนแห่งประตู (Gate Rune Village) แต่หมู่บ้านนี้กลับถูกราชอาณาจักรฮาร์โมเนียโจมตีในปีโซลิดที่ 78 วินดี้และเล็คนาร์ทสองพี่น้อง (ในหมู่บ้านทุกคนถือว่าตัวเองเป็นพี่และน้อง) ได้ทำการแบ่งรูนนี้ออกเป็น 2 ส่วนและแยกกันหนีจากการถูกโจมตี สงครามรูนแห่งประตูเป็นการเผชิญหน้าระหว่างกองทัพที่ผู้ถือรูนแห่งประตูด้านหน้าควบคุมและกองทัพที่ผู้ถือรูนแห่งประตูด้านหลังให้การสนับสนุน ​
โลกของเก็นโซซุยโคเด็น > รูนแท้จริง > รูนแห่งมังกร

รูนแห่งมังกร (ญี่ปุ่น: 竜の紋章, อังกฤษ: Dragon Rune) มอบพลังที่ทำให้มังกร (สิ่งมีชีวิตจากมิติแห่งปีกและเกล็ด) สามารถดำรงชีวิตอยู่ในโลกของเก็นโซซุยโคเด็นได้ และยังมอบสิทธิให้ผู้ถือครองรูนสามารถควบคุมมังกรได้ ครึ่งหนึ่งเคยถูกถือครองโดยโจชัว เลเวลไฮท์, หัวหน้าอัศวินมังกรแห่งอาณาจักรโทแรน (head of Dragon Knights of the Toran Republic) และได้เปลี่ยนไปอยู่กับรองผู้บัญชาการมิเลีย ในช่วงท้ายของสงครามรูนแห่งประตู โจชัวได้ใช้รูนแห่งมังกรรวมพลังกับรูนแห่งประตูด้านหลังของเลคนาร์ท เพื่อส่งกองทัพปีศาจของวินดี้กลับไปยังโลกแห่งความว่างเปล่า
โลกของเก็นโซซุยโคเด็น > รูนแท้จริง > รูนแปดด้าน

รูนแปดด้าน (ญี่ปุ่น: 八房の紋章, อังกฤษ: Eightfold (Yafusa/Hachifusa) Rune) เป็นรูนแท้ที่ยูเบอร์เป็นผู้ถือครอง มีพลังในการแยกร่าง(ส่วนพลังด้านอื่นยังไม่ปรากฏ)
โลกของเก็นโซซุยโคเด็น > รูนแท้จริง > รูนแห่งสัตว์ป่า

รูนแห่งสัตว์ป่า (ญี่ปุ่น: 獣の紋章, อังกฤษ: Beast Rune) สังฆราชจากฮาร์โมเนียได้มอบรูนนี้ให้ราชวงศ์ไบลท์แห่งไฮแลนด์เพื่อเป็นเครื่องกระชับสัมพันธไมตรี รูนแห่งสัตว์ป่าอยู่ได้ด้วยการดูดกลืนวิญญาณของมนุษย์ รูนแห่งสัตว์ป่ามีบทบาทสำคัญในเกมส์เก็นโซซุยโคเด็น II
โลกของเก็นโซซุยโคเด็น > รูนแท้จริง > รูนแห่งวัฏ

รูนแห่งวัฏ (ญี่ปุ่น: 円の紋章, อังกฤษ: Circle Rune) รูนที่มอบสันติภาพและความกลมเลียวให้แก่ดินแดนภายใต้การปกครองของผู้ถือรูน
แหล่งข้อมูลอื่น

เว็บไซต์อย่างเป็นทางการ (ญี่ปุ่น)
เรื่องราวของ 27 รูนแท้ (อังกฤษ)
ประวัติตัวละครบางส่วนจากคุณชีริว
เว็บไซด์เกมซุยโคเด็นฉบับภาษาไทย
รูนแห่งไฟที่แท้จริง
รูนแห่งน้ำที่แท้จริง
โวคาลอยด์

| --- | --- |

Vocaloid 5 Editor (version)
นักพัฒนา: ยามาฮ่า
วันที่เปิดตัว: 15 มกราคม 2004; 20 ปีก่อน (2004-01-15)

รุ่นเสถียร: Vocaloid 5    / 11 กรกฎาคม 2019; 5 ปีก่อน (2019-07-11)
รุ่นทดลอง: 5.6.1    / 22 ธันวาคม 2020; 3 ปีก่อน (2020-12-22)
 
ระบบปฏิบัติการ: ไมโครซอฟท์ วินโดวส์ ไอโอเอส
ภาษา: ภาษาญี่ปุ่น, ภาษาอังกฤษ, ภาษาเกาหลี, ภาษาสเปน, ภาษาจีน, ภาษากาตาลา
ประเภท: Voice Synthesizer Software
สัญญาอนุญาต: proprietary
เว็บไซต์: www.vocaloid.com www.vocaloid.com/en
โวคาลอยด์ (อังกฤษ: Vocaloid ญี่ปุ่น: ボーカロイド) คือ ซอฟต์แวร์ประยุกต์รูปแบบเครื่องดนตรีที่ทำให้เกิดและปรับประสมเสียง พัฒนาโดยบริษัทยามาฮ่า ผู้ใช้สามารถพิมพ์ลงในเนื้อเพลง และทำนองเพลงได้เพื่อให้เกิดเสียงตามที่ต้องการ โดยมีเสียงคนที่บันทึกไว้ (voicebank) เป็นตัวกำหนดเอกลักษณ์ของแต่ละเสียง
ประวัติการพัฒนา

ยามาฮ่าได้ประกาศการสรรสร้างผลงานในปี 2003 และในวันที่ 15 เดือนมกราคม ปี 2004 ได้ดำเนินการสร้างเลออน (Leon) กับโลลา (Lola) เป็นคู่แรก แต่ยังไม่ได้ออกวางจำหน่ายในชื่อของยามาฮ่า ใช้ในชื่อของโปรแกรมนักร้องโวคัลลอยด์ (คำศัพท์ในไทยนั้นแจกแจงความหมายได้หลายทาง อาจหมายความว่าเป็น ต้นฉบับนักร้องโวคัลลอยด์ได้) สร้างสรรค์ด้วยผู้พัฒนามือที่สาม ผลงานถูกขับเคลื่อนโดยซอฟต์แวร์โวคัลลอยด์ ภายใต้การอนุญาตจากยามาฮ่า เลออน โลลา มิเรียม (มิเรียมใช้เสียงจาก มิเรียม สต็อกลี) ได้ออกวางจำหน่ายโดยบริษัท ซีโร่-จี จำกัด โดยเสียงจาก vocaloid ดัดแปลงมาจากเสียงของมนุษย์จริงๆ และสร้างตัวละครขึ้นมาเป็นเจ้าของเสียงนั้นและออกแบ่งเป็นแต่ละรุ่น